  Виталий Пронин Быдӟым Вормонлы 70 ар тырмонлы сӥзьыса, Ижысь музейын усьтӥськиз «Войнаысь плакатъёс. Вормонэ нуись сюрес вылын» адӟытон.Калык азе поттэмын война сярысь 1941-тӥ-1945-тӥ аръёсы суредам плакатъёс. Пусъёно: таӵе ик выставкаос Россиысь 48 городъёсын усьтӥськизы. Плакатъёслэн копиоссы люкылэмын Калининградысен Южно-Сахалинскозь ог 50 музейёсы.- Ми доры вуттэмын 49 суред, - ивортэ Ижысь музейлэн наукая ужасез Алексей Шкляев. - Котькудаз возьматэмын войнаысь кыӵе ке учыр. Шуом, Вормонэз данъясь плакат. Отын суредамын нылпиен анай. Немецъёсты ултӥясь карикатураос но вань. Кылсярысь, красноармеец пыӵалэныз донге тушмонэз. Маиз тунсыко: котькуд плакат вылын гожтэмын дуныз - 7-10 манет. Война аръёсы угось соосын вуз каро вылэм. Котькуд суредлы ми дасямы валэктонъёс - историысь чуръёсты.Куд-ог плакатъёслэн авторзы - «Кукрыниксы». Таӵе огазеяськон кылдытӥзы Совето Союзысь графика амалэн суредаськисьёс Михаил Куприянов, Порфирий Крылов но Николай Соколов. Ку - Куприянов, кры - Крылов, ник - Николай, озьы пӧрмиз «кукрыниксы» кыл.Ольга Корепанова Теги: Вормонлы-7 0 